20.7.2014. | Vijesti

Veliko pojačanje Modrih: Wilson Eduardo u Dinamu! (video)

Modri su dogovorili dolazak još jednog velikog pojačanja jer u Dinamo iz redova Sporting Lisabona dolazi Wilson Bruno Naval Costa Eduardo! Wilson Eduardo je napadač koji često igra i na krilnim pozicijama, u Dinamo dolazi na posudbu godinu dana nakon čega će hrvatski prvak imati pravo otkupiti njegov ugovor.

OSOBNI KARTON Ime i prezime:Â Wilson Bruno Naval Costa Eduardo Datum rođenja:Â 8.7.1990. Pozicija:Â Napadač, krilo Vrijednost:Â 4,5 milijuna euraÂ (izvor: transfermarkt.de) Bivši klubovi: Sporting Lisabon, Â posudbe: Massama, Portimonense, Beira-Mar, Olhanense, Academica Sezona 13/14: Sporting Lisabon / 20 nastupa Reprezentacija: Portugal U21 12 nastupa / 5 golovaÂ (izvor: transfermarkt.de)

- Jako smo sretni što smo završili ovaj posao i sigurni smo da će nam Wilson itekako pomoći u ostvarivanju naših ciljeva. Radi se o izuzetno kvalitetnom igraču, brzom i konkretnom koji može igrati na nekoliko pozicija tako da će biti veliko pojačanje za našu momčad. Naravno, odlično je što je odradio pripreme i dolazi spreman, a igra pozicije na kojima imamo manjak igrača zbog ozljeda Fernandesa i Hodžića, Soudanija koji nije potpuno spreman, a sada i problema koje ima Čop – rekao je zadovoljni trener Modrih Zoran Mamić.

Modri su kratko, ali intenzivno i vrlo uspješno vodili pregovore s čelnicima Sportinga oko dolaska sjajnog napadača, a posebno veseli što je sam igrač bio itekako zainteresiran za dolazak u Zagreb. Wilson je prošle sezone upisao 20 nastupa za Sporting i tako ugradio svoj dio u sjajan uspjeh i osvajanje drugog mjesta; iza prvaka Benfice, ali ispred Porta. Igrač je još bolje krenuo u novu sezonu, fantastično odradio pripreme sa Sportingom i zabio čak četiri Â pogotka u isto toliko nastupa zbog čega ga je trener Sportinga itekako htio zadržati u Lisabonu, ali Wilson se odlučio doći u Dinamo. Razgovori koje je u ime hrvatskog prvaka vodio izvršni predsjednik Zdravko Mamić bili su uspješni i Wilson će karijeru nastaviti u redovima najtrofejnijeg hrvatskog kluba.

Wilson Eduardo će u ponedjeljak u Zagrebu napraviti liječnički pregled, a popodne će, ako sve bude u redu, odraditi i prvi trening za novi klub.

Â

Â